Maroela Media het Radio Pretoria uitgedaag om 'n positiewe bydrae tot die gemeenskap te lewer. Ons het die uitdaging aanvaar!
Kwarts Uitgewers help skrywers wat graag self 'n boek wil uitgee. In hierdie Pretoria FM radio-onderhoud op 3 Februarie 2016, gesels Elsje van Jaarsveld met Anita Stander van Kwarts Uitgewers. Ook op die program is Braam Louw wat 'n boek geskryf het oor sy ervaring nadat hy as 15-jarige seun in 1984 sy arm en been verloor het toe hy en sy broer en vriend in 'n fratsongeluk betrokke was. Die skrywer, Suzanne Greeff, gesels ook oor haar debuutroman, Bang vir die Donker.